آمریکا پرزیدنتی دونالد ترامپ، ترور هؤرگوتو داعشین ان چوخ آختاریلانلار لیسته‌سین‌ده اولان بئش باشچیسنین اله گئچیریلدیگینی آچیقلادی.
دونالد ترامپ، تویتر حسابی اوزرین‌دن "ان چوخ آختاریلان ۵ داعش لیدئری یاخالاندی" شکلینده پایلاشیم ائتدی.
پنتاگون رسمی آچیقلاما وئرمزکن، آمریکا رهبرلیین‌ده‌کی داعش قارشیدی کوالیسیون سؤزچوسو آلبای ریان دیلون تویتر حسابین‌دان بونو پایلاشدی:
"عراق، توپلارلاما عملیاتی چرچیوه‌سین‌ده داعشین بئش کیلید چته‌باشینی اله گئچیردی. بو یاخالاما داعشه بؤیوک بیر ضربه اولدو و عراق گوونلیک گوج‌لری ایله سوریه دموکراتیک گوج‌لری آراسین‌دا داعش ایله موباریزه‌ده‌کی یاخین ائش‌گودومو گؤستریر. کوالیسیون داعشی دائمی اولاراق یئنمه‌یه و ثابت‌لیک اوچون شرایط یاراتماغا باغلیدیر".
آمریکا نیویورک تایمز قازئته‌سینین بؤلگه‌ده‌کی یئتکیلی‌لره دایاندیردیغی خبرین‌ده، یاخالانان داعش چته‌باشلارینین آدلاری بئله: صدام الجمال، محمد الغدیر، اسماعیل العیساوی، عمر ال قربولی و الصم الزوبایی.
بو یاخالاما عملیاتینا آمریکا استخباراتینین دا دستک وئردیگی بیلدیریلیر.
آمریکا رهبرلیین‌ده‌کی داعش قارشیدی کوالیسیون هفته‌نین اولین‌ده هؤرگوتون الین‌ده قالان تورپاقلاری دا اله گئچیرمک اوچون سوریه و عراق‌دا توپلارلاما عملیاتی آدین‌دا یئنی بیر سالدیری باشلاتدیغینی آچیقلامیشدی.
